Fit-18 ta' Lulju 2016, il-Kunsill estenda l-mandat tal-EUCAP Sahel Niger sal- 15 ta' Lulju 2018 u qabel dwar baġit ta' €26.3 miljun għall-perijodu mis-16 ta' Lulju 2016 sal-15 ta' Lulju 2017. Il-Kunsill adatta wkoll il-mandat tal-missjoni sabiex din tassisti lill-awtoritajiet ċentrali u lokali Niġerini kif ukoll il-forzi tas-sigurtà fl-iżvilupp ta' politiki, tekniki u proċeduri biex il-migrazzjoni irregolari tiġi kkontrollata u miġġielda aħjar . Dan l-adattament ġie wara l-istabbiliment ta' preżenza permanenti fir-reġjun tad-deżert ta' Agadez fin-Niġer ċentrali. In-Niġer qiegħed jiffaċċa theddid għas-sigurtà li jinkludi terroriżmu, traffikar illegali ta' drogi, armi u persuni, b'mod partikolari fit-Tramuntana ta' Agadez, u huwa wkoll ċentru reġjonali ewlieni ta' tranżitu għall-migrazzjoni irregolari . F'Ottubru 2015, il-Kunsill irdoppja l-baġit tal-missjoni għal dik is-sena biex jippermetti rinfurzar tal-operazzjoni sabiex l-involviment imsaħħaħ f'Niamey isir flimkien ma' preżenza permanenti f'Agadez. Din il-preżenza hija fattur ċentrali biex l-awtoritajiet Niġerini jingħataw appoġġ fil-ġestjoni tal-fruntieri u l-migrazzjoni kif ukoll il-ġlieda kontra t-terroriżmu u l-kriminalità organizzata Il-EUCAP Sahel Niger tnediet fl-2012 biex tappoġġa t-tisħiħ tal-kapaċitajiet tal-atturi tas-sigurtà Niġerini. Il-missjoni tipprovdi pariri u taħriġ biex tappoġġa lill-awtoritajiet Niġerini fit-tisħiħ tal-kapaċitajiet tas-sigurtà tagħhom. Hija tikkontribwixxi għall-iżvilupp ta' approċċ integrat, koerenti, sostenibbli u bbażat fuq id-drittijiet tal-bniedem fost id-diversi aġenziji tas-sigurtà Niġerini fil-ġlieda kontra t-terroriżmu u l-kriminalità organizzata. Skeda informattiva dwar EUCAP SAHEL Niger Salvataġġ ta' ħajjiet fuq il-baħar u azzjoni kontra netwerks kriminali Ara l-paġna tal-laqgħa